Държавен вестник, бр. 26, 2002 г., стр. 33

Б Р О Й  26
Д Ъ Р Ж А В Е Н   В Е С Т Н И К
С Т Р .  33
МИНИСТЕРСТВО
НА ИКОНОМИКАТА
СПОРАЗУМЕНИЕ
за свободна търговия между Република Литва
и Република България
(Ратифицирано със закон, приет от XXXIX
Народно събрание на 19 септември 2001 г.—ДВ,
бр. 85 от 2001 г. В сила от 1 март 2002 г.)
ПРЕАМБЮЛ
Република Литва и Република България,
наричани по-нататък съответно “Литва”,  “Бъл-
гария” или “договарящите се страни”,
Потвърждавайки твърдата си обвързаност с
принципите на плуралистичната демокрация,
основани на законността, човешките права и
основните свободи,
Отчитайки своето намерение активно да учас-
тват в процеса на икономическа интеграция като
важно измерение на стабилността на европейс-
кия континент и изразявайки своята готовност
за сътрудничество в търсенето на средства и
начини  за укрепването на този процес,
Потвърждавайки твърдата си привързаност
към принципите на пазарната икономика като
основа на техните отношения,
Имайки предвид правата и задълженията,
произтичащи от Европейското споразумение
за асоцииране между Европейските общнос-
ти и техните страни членки, от една страна, и
Република България, от друга страна, и Евро-
пейското споразумение за асоцииране между
Европейските общности и техните страни
членки, от една страна, и Република Литва, от
друга страна,
Отчитайки твърдата си привързаност към
Заключителния акт на Конференцията за си-
гурност и сътрудничество в Европа, Париж-
ката харта и особено към принципите, залег-
нали в Заключителния документ на Конфе-
ренцията в Бон за икономическо сътрудни-
чество в Европа,
Решени за тази цел да премахнат постепен-
но пречките пред цялата си взаимна търговия в
съответствие с разпоредбите на Общото спора-
зумение за митата и търговията 1994 (ГАТТ
1994) и Споразумението за създаване на Све-
товната търговска организация (СТО), чийто
член Литва има за цел да стане,
Имайки предвид, че нито една разпоредба
на това споразумение няма да се тълкува като
освобождаваща договарящите се страни от тех-
ните задължения по международни споразуме-
ния, особено Общото споразумение за митата
и търговията 1994 и Маракешкото споразуме-
ние за създаването на Световната търговска
организация,
Твърдо убедени, че това споразумение ще
насърчи интензифицирането на взаимноизгод-
ните търговски отношения между тях и ще доп-
ринесе за процеса на интеграция в Европа,
Решени да прилагат това споразумение за
свободна търговия с цел да запазят и защитят
околната среда и да осигурят оптимално изпол-
зване на природните ресурси съгласно принци-
пите на  устойчивия растеж,
се договориха, както следва:
Член 1
Цели
1. Договарящите се страни постепенно ще
създадат в рамките на преходен период, завър-
шващ най-късно на 1 януари 2002 г., зона за
свободна търговия съгласно разпоредбите на
това споразумение и в съответствие с чл. XXIV
от Общото споразумение за митата и търгови-
ята 1994 (ГАТТ 1994) и с Договореността за
тълкуване на чл. ХХIV от ГАТТ 1994.
2. Целите на това споразумение са:
(а) да насърчава чрез разширяване на вза-
имната търговия хармоничното развитие на
икономическите отношения между договарящи-
те се страни;
(б) да осигури справедливи условия за кон-
куренция в търговията между договарящите
се страни;
(в) да допринесе по този начин чрез пре-
махване на пречките в търговията за хармо-
ничното развитие и разширяване на светов-
ната търговия;
(г) да задълбочи сътрудничеството между
Договарящите се страни.
Г л а в а  I
ПРОМИШЛЕНИ СТОКИ
Член 2
Обхват
Разпоредбите на тази глава ще се прилагат
за промишлените стоки с произход от Догова-
рящите се страни. За целите на това споразуме-
ние терминът “промишлени стоки” означава
стоките, включени в глави от 25 до 97 на Хар-
монизираната система за описание и кодиране
на стоките, с изключение на стоките, посочени
в Приложение I.
Член  3
Базови мита
1. За търговския обмен, предмет на това
споразумение, Митническата тарифа на Репуб-
лика България ще бъде прилагана за класифи-
цирането на стоките, внасяни в България. Мит-
ническата тарифа на Република Литва ще бъде
прилагана за класифицирането на стоките, вна-
сяни в Литва.
2. За всяка стока базовото мито, към което
ще се прилагат последователните редукции,
предвидени в това споразумение, ще бъде ми-
тото при третиране “най-облагодетелствана
нация”, прилагано от договарящите се страни в
деня, предхождащ датата на влизане в сила на
споразумението.